CELEX: 32016D1898
Language: el
Date: 2016-10-26 00:00:00
Title: Εκτελεστική απόφαση (ΕΕ) 2016/1898 της Επιτροπής, της 26ης Οκτωβρίου 2016, για την τροποποίηση της εκτελεστικής απόφασης 2013/764/ΕΕ σχετικά με μέτρα ελέγχου της υγείας των ζώων όσον αφορά την κλασική πανώλη των χοίρων σε ορισμένα κράτη μέλη [κοινοποιηθείσα υπό τον αριθμό C(2016) 6710] (Κείμενο που παρουσιάζει ενδιαφέρον για τον ΕΟΧ)

28.10.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 293/39
               
            ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/1898 ΤΗΣ ΕΠΙΤΡΟΠΉΣ
      της 26ης Οκτωβρίου 2016
      για την τροποποίηση της εκτελεστικής απόφασης 2013/764/ΕΕ σχετικά με μέτρα ελέγχου της υγείας των ζώων όσον αφορά την κλασική πανώλη των χοίρων σε ορισμένα κράτη μέλη
      
         
            [κοινοποιηθείσα υπό τον αριθμό C(2016) 6710]
         
      
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
      Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
      Εκτιμώντας τα ακόλουθα:
      
                  (1)
               
               
                  Η εκτελεστική απόφαση 2013/764/ΕΕ της Επιτροπής (3) ορίζει μέτρα ελέγχου της υγείας των ζώων όσον αφορά την κλασική πανώλη των χοίρων στα κράτη μέλη ή σε περιοχές τους που αναφέρονται στο παράρτημα. Τα εν λόγω μέτρα περιλαμβάνουν απαγορεύσεις της αποστολής ζώντων χοίρων, σπέρματος, ωαρίων και εμβρύων χοίρων, χοιρείου κρέατος καθώς και παρασκευασμάτων κρέατος και προϊόντων κρέατος που αποτελούνται από ή περιέχουν χοίρειο κρέας από ορισμένες περιοχές των οικείων κρατών μελών.
               
            
                  (2)
               
               
                  Η εξέλιξη της τρέχουσας επιδημιολογικής κατάστασης στην Ένωση όσον αφορά την κλασική πανώλη των χοίρων θα πρέπει να ληφθεί υπόψη κατά την αξιολόγηση του κινδύνου που παρουσιάζει η κατάσταση της υγείας των ζώων. Είναι σκόπιμο να προβλεφθούν ορισμένες παρεκκλίσεις για την αποστολή ζώντων χοίρων, νωπού χοιρείου κρέατος καθώς και ορισμένων παρασκευασμάτων κρέατος και προϊόντων κρέατος από περιοχές που περιλαμβάνονται στο παράρτημα της εκτελεστικής απόφασης 2013/764/ΕΕ. Οι πρόσθετες απαιτήσεις για την υγεία των ζώων που πρέπει να εφαρμόζονται, σε περίπτωση που προβλέπονται τέτοιες παρεκκλίσεις, θα πρέπει επίσης να προβλέπονται στην εν λόγω εκτελεστική απόφαση.
               
            
                  (3)
               
               
                  Η οδηγία 64/432/ΕΟΚ του Συμβουλίου (4) προβλέπει ότι οι μετακινήσεις ζώων πρέπει να συνοδεύονται από υγειονομικά πιστοποιητικά. Όταν οι παρεκκλίσεις από την απαγόρευση αποστολής ζώντων χοίρων από τις περιοχές που αναφέρονται στο παράρτημα της εκτελεστικής απόφασης 2013/764/ΕΕ εφαρμόζονται σε ζώντες χοίρους που προορίζονται για το ενδοενωσιακό εμπόριο, τα εν λόγω υγειονομικά πιστοποιητικά θα πρέπει να περιλαμβάνουν παραπομπή στην εν λόγω εκτελεστική απόφαση, ούτως ώστε να διασφαλίζεται ότι παρέχονται επαρκείς και ακριβείς υγειονομικές πληροφορίες στα συναφή πιστοποιητικά.
               
            
                  (4)
               
               
                  Το άρθρο 6 της οδηγίας 2001/89/ΕΚ του Συμβουλίου (5) αναγνωρίζει την ύπαρξη εκμεταλλεύσεων που αποτελούνται από διάφορες μονάδες παραγωγής και επιτρέπει την εφαρμογή παρεκκλίσεων που συνδέονται με διάφορα επίπεδα κινδύνων που μπορούν να αναγνωριστούν από την αρμόδια αρχή. Αυτό θα πρέπει να αντικατοπτρίζεται στις παρεκκλίσεις που προβλέπονται στο άρθρο 4 στοιχείο α) της εκτελεστικής απόφασης 2013/764/ΕΕ.
               
            
                  (5)
               
               
                  Το παράρτημα της απόφασης 2002/106/ΕΚ της Επιτροπής (6) ορίζει λεπτομερώς την ορολογική παρακολούθηση και τις διαδικασίες δειγματοληψίας και παρέχει λεπτομέρειες σχετικά με τις προβλεπόμενες δοκιμές. Όταν πρόκειται να πραγματοποιηθούν στην εν λόγω εκτελεστική απόφαση παρεκκλίσεις από τις απαιτήσεις της εκτελεστικής απόφασης 2013/764/ΕΕ, τα εν λόγω μέτρα θα πρέπει να παραπέμπουν στα σχετικά μέρη του παραρτήματος της απόφασης 2002/106/ΕΚ.
               
            
                  (6)
               
               
                  Κατά συνέπεια, η εκτελεστική απόφαση 2013/764/ΕΕ θα πρέπει να τροποποιηθεί ανάλογα.
               
            
                  (7)
               
               
                  Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η εκτελεστική απόφαση 2013/764/ΕΕ τροποποιείται ως εξής:
      
                  1)
               
               
                  Παρεμβάλλεται το ακόλουθο άρθρο 2α:
                  «Άρθρο 2a
                  Παρέκκλιση για την αποστολή ζώντων χοίρων προς άλλα κράτη μέλη σε ορισμένες περιπτώσεις
                  1.   Κατά παρέκκλιση από το άρθρο 2 παράγραφος 1, τα οικεία κράτη μέλη μπορούν να επιτρέπουν την αποστολή προς άλλα κράτη μέλη ζώντων χοίρων από εκμεταλλεύσεις που βρίσκονται στις περιοχές που περιλαμβάνονται στο παράρτημα, υπό τον όρο ότι η συνολική κατάσταση της κλασικής πανώλης των χοίρων εντός των περιοχών που απαριθμούνται στο παράρτημα είναι θετική και οι εν λόγω χοίροι εκτρέφονταν σε εκμεταλλεύσεις στις οποίες:
                  
                              —
                           
                           
                              δεν έχει καταγραφεί κρούσμα κλασικής πανώλης των χοίρων τους προηγούμενους 12 μήνες στην εν λόγω εκμετάλλευση και η εκμετάλλευση βρίσκεται εκτός προστατευόμενης ή επιτηρούμενης ζώνης που έχει οριοθετηθεί με την οδηγία 2001/89/ΕΚ,
                           
                        
                              —
                           
                           
                              οι χοίροι έχουν παραμείνει για τουλάχιστον 90 ημέρες ή από τη γέννησή τους στην εκμετάλλευση και δεν εισήχθησαν ζώντες χοίροι στην εκμετάλλευση κατά το διάστημα των 30 ημερών που προηγείται της ημερομηνίας αποστολής,
                           
                        
                              —
                           
                           
                              η εκμετάλλευση εφαρμόζει σχέδιο βιοπροστασίας εγκεκριμένο από την αρμόδια αρχή,
                           
                        
                              —
                           
                           
                              η εκμετάλλευση υποβαλλόταν τακτικά και τουλάχιστον κάθε τέσσερις μήνες σε επιθεώρηση από την αρμόδια αρχή, η οποία πρέπει:
                              
                                          i)
                                       
                                       
                                          να ακολουθεί τις οδηγίες που παρατίθενται στο κεφάλαιο III του παραρτήματος της απόφασης 2002/106/ΕΚ της Επιτροπής (*)·
                                       
                                    
                                          ii)
                                       
                                       
                                          να περιλαμβάνει κλινική εξέταση σύμφωνα με τις διαδικασίες ελέγχου και δειγματοληψίας που προβλέπονται στο κεφάλαιο IV μέρος Α του παραρτήματος της απόφασης 2002/106/ΕΚ·
                                       
                                    
                                          iii)
                                       
                                       
                                          να ελέγχει την αποτελεσματική εφαρμογή των μέτρων που προβλέπονται στο άρθρο 15 παράγραφος 2 στοιχείο β) δεύτερη περίπτωση και τέταρτη έως έβδομη περίπτωση της οδηγίας 2001/89/ΕΚ· και
                                       
                                    
                        
                              —
                           
                           
                              η εκμετάλλευση υπόκειται σε σχέδιο επιτήρησης της κλασικής πανώλης των χοίρων που εφαρμόζεται από την αρμόδια αρχή, σύμφωνα με τις διαδικασίες δειγματοληψίας που καθορίζονται στο σημείο ΣΤ.2 του κεφαλαίου IV του παραρτήματος της απόφασης 2002/106/ΕΚ, και σε εργαστηριακές δοκιμές με αρνητικά αποτελέσματα εντός ενός μηνός πριν από τη μετακίνηση.
                           
                        2.   Για ζώντες χοίρους που πληρούν τις απαιτήσεις της παραγράφου 1, η ακόλουθη επιπλέον φράση προστίθεται στο αντίστοιχο υγειονομικό πιστοποιητικό για τα χοιροειδή που αναφέρεται στο άρθρο 5 παράγραφος 1 της οδηγίας 64/432/ΕΟΚ του Συμβουλίου (**):
                  
                     “Χοίροι σε συμμόρφωση με το άρθρο 2α της εκτελεστικής απόφασης 2013/764/ΕΕ της Επιτροπής.”.
                  
                  
                     (*)  Απόφαση 2002/106/ΕΚ της Επιτροπής, της 1ης Φεβρουαρίου 2002, για την έγκριση διαγνωστικού εγχειριδίου με διαγνωστικές διαδικασίες, μεθόδους δειγματοληψίας και κριτήρια για την αξιολόγηση των εργαστηριακών δοκιμών επιβεβαίωσης της κλασικής πανώλους των χοίρων (ΕΕ L 39 της 9.2.2002, σ. 71)."
						
                  
                     (**)  Οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (ΕΕ 121 της 29.7.1964, σ. 1977/64).»."
						
               
            
                  2)
               
               
                  Το άρθρο 4 τροποποιείται ως εξής:
                  
                              α)
                           
                           
                              στο στοιχείο α), η δεύτερη περίπτωση αντικαθίσταται από το ακόλουθο κείμενο:
                              
                                          «—
                                       
                                       
                                          οι χοίροι έχουν παραμείνει για τουλάχιστον 90 ημέρες ή από τη γέννησή τους στην εκμετάλλευση και δεν εισήχθησαν ζώντες χοίροι στην εκμετάλλευση, ή σε ξεχωριστή μονάδα παραγωγής, κατά το διάστημα των 30 ημερών που προηγείται της ημερομηνίας αποστολής στο σφαγείο· τούτο ισχύει μόνο σε ξεχωριστές μονάδες παραγωγής για τις οποίες ο επίσημος κτηνίατρος έχει επιβεβαιώσει ότι η δομή, το μέγεθος και η απόσταση μεταξύ των μονάδων παραγωγής και οι εργασίες που πραγματοποιούνται σε αυτές είναι τέτοιες ώστε οι μονάδες παραγωγής να παρέχουν εντελώς ξεχωριστές εγκαταστάσεις ενσταβλισμού, περιποίησης και διατροφής, με αποτέλεσμα ο ιός να μην μπορεί να εξαπλωθεί από τη μία μονάδα παραγωγής σε άλλη,»·
                                       
                                    
                        
                              β)
                           
                           
                              στο στοιχείο α), το σημείο iii) της τέταρτης περίπτωσης αντικαθίσταται από το ακόλουθο κείμενο:
                              
                                          «iii)
                                       
                                       
                                          να πληροί τουλάχιστον έναν από τους ακόλουθους όρους:
                                          
                                                      1)
                                                   
                                                   
                                                      να ελέγχει την αποτελεσματική εφαρμογή των μέτρων που προβλέπονται στο άρθρο 15 παράγραφος 2 στοιχείο β) δεύτερη περίπτωση και τέταρτη έως έβδομη περίπτωση της οδηγίας 2001/89/ΕΚ· ή
                                                   
                                                
                                                      2)
                                                   
                                                   
                                                      σε ακτίνα 40 km γύρω από την εκμετάλλευση η επιτήρηση στους αγριόχοιρους πραγματοποιείται τακτικά, και τουλάχιστον κάθε τέσσερις μήνες, με αρνητικά αποτελέσματα σύμφωνα με το κεφάλαιο IV μέρος H του παραρτήματος της απόφασης 2002/106/ΕΚ και όλοι οι σφαγέντες χοίροι της αποστολής έχουν υποβληθεί σε δοκιμές με αρνητικά αποτελέσματα για την κλασική πανώλη των χοίρων, σύμφωνα με τις διαγνωστικές διαδικασίες που καθορίζονται στο κεφάλαιο VI μέρος Γ του παραρτήματος της απόφασης 2002/106/ΕΚ,»·
                                                   
                                                
                                    
                        
                              γ)
                           
                           
                              στο στοιχείο α), προστίθεται η ακόλουθη έβδομη περίπτωση:
                              
                                          «—
                                       
                                       
                                          το χοίρειο κρέας, τα παρασκευάσματα κρέατος και τα προϊόντα κρέατος που προέρχονται από χοιροτροφικές εκμεταλλεύσεις οι οποίες συμμορφώνονται με το παρόν στοιχείο συνοδεύονται από το κατάλληλο υγειονομικό πιστοποιητικό ενδοενωσιακού εμπορίου όπως ορίζεται στον κανονισμό (ΕΚ) αριθ. 599/2004 της Επιτροπής (***), το μέρος II του πιστοποιητικού του οποίου συμπληρώνεται από την ακόλουθη περίοδο:
                                          “Προϊόν σύμφωνα με την εκτελεστική απόφαση 2013/764/ΕΕ της Επιτροπής, της 13ης Δεκεμβρίου 2013, σχετικά με μέτρα ελέγχου της υγείας των ζώων όσον αφορά την κλασική πανώλη των χοίρων σε ορισμένα κράτη μέλη.”·
                                       
                                    
                                 (***)  Κανονισμός (ΕΚ) αριθ. 599/2004 της Επιτροπής, της 30ής Μαρτίου 2004, σχετικά με την καθιέρωση εναρμονισμένου υποδείγματος πιστοποιητικού και απολογισμού επιθεώρησης για το ενδοκοινοτικό εμπόριο ζώων και προϊόντων ζωικής προέλευσης (ΕΕ L 94 της 31.3.2004, σ. 44).»·"
						
                           
                        
                              δ)
                           
                           
                              στο στοιχείο β), η τρίτη περίπτωση αντικαθίσταται από το ακόλουθο κείμενο:
                              
                                          «—
                                       
                                       
                                          συνοδεύονται από το κατάλληλο υγειονομικό πιστοποιητικό ενδοενωσιακού εμπορίου όπως ορίζεται στον κανονισμό (ΕΚ) αριθ. 599/2004, το μέρος II του πιστοποιητικού του οποίου πρέπει να φέρει την ακόλουθη συμπληρωματική περίοδο:
                                          “Προϊόν σύμφωνα με την εκτελεστική απόφαση 2013/764/ΕΕ της Επιτροπής, της 13ης Δεκεμβρίου 2013, σχετικά με μέτρα ελέγχου της υγείας των ζώων όσον αφορά την κλασική πανώλη των χοίρων σε ορισμένα κράτη μέλη.”.».
                                       
                                    
                        
            
                  3)
               
               
                  Στο άρθρο 10, η ημερομηνία «31 Δεκεμβρίου 2017» αντικαθίσταται από την ημερομηνία «31 Δεκεμβρίου 2019».
               
            Άρθρο 2
      Η παρούσα απόφαση απευθύνεται στα κράτη μέλη.
      
         Βρυξέλλες, 26 Οκτωβρίου 2016.
         
            
               Για την Επιτροπή
            
            Vytenis ANDRIUKAITIS
            
               Μέλος της Επιτροπής
            
         
      
      
         (1)  ΕΕ L 395 της 30.12.1989, σ. 13.
      
         (2)  ΕΕ L 224 της 18.8.1990, σ. 29.
      
         (3)  Εκτελεστική απόφαση 2013/764/ΕΕ της Επιτροπής, της 13ης Δεκεμβρίου 2013, σχετικά με μέτρα ελέγχου της υγείας των ζώων όσον αφορά την κλασική πανώλη των χοίρων σε ορισμένα κράτη μέλη (ΕΕ L 338 της 17.12.2013, σ. 102).
      
         (4)  Οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (ΕΕ 121 της 29.7.1964, σ. 1977/64).
      
         (5)  Οδηγία 2001/89/ΕΚ του Συμβουλίου, της 23ης Οκτωβρίου 2001, για τα κοινοτικά μέτρα για την καταπολέμηση της κλασσικής πανώλους των χοίρων (ΕΕ L 316 της 1.12.2001, σ. 5).
      
         (6)  Απόφαση 2002/106/ΕΚ της Επιτροπής, της 1ης Φεβρουαρίου 2002, για την έγκριση διαγνωστικού εγχειριδίου με διαγνωστικές διαδικασίες, μεθόδους δειγματοληψίας και κριτήρια για την αξιολόγηση των εργαστηριακών δοκιμών επιβεβαίωσης της κλασικής πανώλους των χοίρων (ΕΕ L 39 της 9.2.2002, σ. 71).